Reprezentanții Inspectoratului pentru Situații de Urgență (ISU) București-Ilfov au anunțat că un incendiu a izbucnit, vineri, la o hală de băuturi alcoolice pe bulevardul 1 Decembrie 1918, în zonă existând degajări foarte mari de fum.  Suprafața estimată a fi afectată este de 2.000 de metri pătrați și, din informațiile preliminare, este posibil să fie butelii de oxigen în interiorul depozitului. Potrivit ISU București-Ilfov, ard cauciucuri, paleți și sticle de vin pe aproximativ 1.000 mp, incendiul a fost localizat, nefiind posibilități de propagare.